**projektas**

**reg. Nr. T-121**

**2.18. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2022 m. gegužės d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 dalimi, įgyvendindama Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašą, patvirtintą Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“ (Lietuvos Respublikos Vyriausybės 2014 m. lapkričio 5 d. nutarimo Nr. 1228 redakcija) (su visais aktualiais pakeitimais), vykdydama Pasvalio rajono savivaldybės turto valdymo, naudojimo ir disponavimo juo tvarkos aprašą, patvirtintą Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), ir atsižvelgdama į Pasvalio rajono savivaldybės administracijos direktoriaus 2022 m. gegužės 10 d. įsakymą Nr. DV-298 „Dėl Pasvalio rajono savivaldybės administracijos Vaškų seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, į 2022 m. gegužės 10 d. įsakymą Nr. DV-300 „Dėl Pasvalio rajono savivaldybės administracijos Pušaloto seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, Pasvalio rajono savivaldybės taryba nusprendžia:

1. Nurašyti Pasvalio rajono savivaldybei nuosavybės teise priklausančius Pasvalio rajono savivaldybės administracijos Pušaloto ir Vaškų seniūnijų patikėjimo valdomus nekilnojamuosius daiktus, kurių bendra įsigijimo vertė – 10 824,55 Eur, likutinė vertė 2022 m. balandžio 30 d. – 2 385,76 Eur, ir juos nurašyti (priedas).

2. Įgalioti Pasvalio rajono savivaldybės administracijos Pušaloto seniūnijos seniūną ir Vaškų seniūnijos seniūną būti atsakingais atitinkamai už šio sprendimo 1 punkte nurodytų nurašomų nekilnojamųjų daiktų išardymą ir likvidavimą.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administraciniam teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė 2022-05-10

Suderinta DVS Nr. RTS-

Pasvalio rajono savivaldybės tarybos

 2022 m. gegužės d. sprendimo Nr. T1-

 priedas

**PRIPAŽINTŲ NETINKAMAIS (NEGALIMAIS) NAUDOTI IR NURAŠOMŲ PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Turto pavadinimas | Invento-rinis Nr. | Įsigijimo ar paga-minimo metai | Pradinė vertė, Eur | Likutinė vertė 2022-04-30, Eur | Priežastis, dėl kurios turtas tapo netinkamu (negalimu) naudoti | Turto valdytojas |
|  | Aerokanalas Pušaloto mstl. | 0130078 | 1983 | 4896,32 | 1766,58 | 26 str. 1 d. 4 p.\* | Pasvalio rajono savivaldybės administracijos Pušaloto seniūnija |
|  | Biologinis tvenkinys Pušaloto mstl. | 0130079 | 1983 | 2287,42 | 0,00 | 26 str. 1 d. 4 p.\* |
|  | Mechaniniai kanalai Pušaloto mstl. | 0130081 | 1983 | 334,80 | 121,24 | 26 str. 1 d. 4 p.\* |
|  | Mechaniniai kanalai Pušaloto mstl. | 0130081a | 1983 | 334,80 | 124,24 | 26 str. 1 d. 4 p.\* |
|  | Tvora (metalinė) Pušaloto mstl. | 0130083 | 1983 | 364,63 | 0,00 | 26 str. 1 d. 4 p.\* |
|  | Artezinis gręžinys Nr. 1 Grūžių k. | 0110025 | 1999 | 434,43 | 57,19 | 26 str. 1 d. 4 p.\* | Pasvalio rajono savivaldybės administracijos Vaškų seniūnija |
|  | Artezinis gręžinys Nr. 2 Grūžių k. | 0110026 | 1999 | 434,43 | 57,75 | 26 str. 1 d. 4 p.\* |
|  | Vandentiekio bokštas ir tinklai Grūžių k. | 0110027 | 1999 | 1158,48 | 152,38 | 26 str. 1 d. 4 p.\* |
|  | Kyburių gyvenvietės gręžinys Nr. 1 | 0110032 | 2002 | 579,24 | 106,38 | 26 str. 1 d. 4 p.\* |
|  |  **Iš viso:** | **10824,55** | **2385,76** |  |  |

\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ NEKILNOJAMŲJŲ DAIKTŲ NURAŠYMO**

2022-05-10

Pasvalys

**1. Sprendimo projekto rengimo pagrindas.**

Vadovaujantis Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašu, patvirtintu Lietuvos Respublikos Vyriausybės 2001 m. spalio 19 d. nutarimu Nr. 1250, ir Pasvalio rajono savivaldybės turto valdymo, naudojimo ir disponavimo juo tvarkos aprašu, patvirtintu Pasvalio rajono savivaldybės tarybos 2020 m. gruodžio 23 d. sprendimu Nr. T1-252 „Dėl Pasvalio rajono savivaldybės turto valdymo, naudojimo ir disponavimo juo tvarkos aprašo patvirtinimo“ (Pasvalio rajono savivaldybės tarybos 2021 m. birželio 23 d. sprendimo Nr. T1-124 redakcija), Savivaldybei nuosavybės teise priklausantys nekilnojamieji daiktai nurašomi Savivaldybės tarybos sprendimu.

**2. Sprendimo projekto tikslai ir uždaviniai.**

Sprendimo projekte nurodyti nekilnojamieji daiktai pripažinti netinkamais (negalimais) naudoti Pasvalio rajono savivaldybės administracijos direktoriaus 2022 m. gegužės 10 d. įsakymu Nr. DV-298 „Dėl Pasvalio rajono savivaldybės administracijos Vaškų seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“ ir 2022 m. gegužės 10 d. įsakymu Nr. DV-300 „Dėl Pasvalio rajono savivaldybės administracijos Pušaloto seniūnijos patikėjimo teise valdomo Pasvalio rajono savivaldybės turto pripažinimo netinkamu (negalimu) naudoti ir tolesnio jo panaudojimo“, kuriuose siūloma Pasvalio rajono savivaldybės tarybai juos nurašyti.

 Nekilnojamieji daiktai, esantys Pušaloto ir Vaškų seniūnijose, buvo perduoti pagal patikėjimo sutartį UAB „Pasvalio vandenys“, bet jie Bendrovei tapo nereikalingi, todėl grąžinti Pasvalio rajono savivaldybės administracijos Pušaloto ir Vaškų seniūnijoms. Kadangi šie daiktai neparduotini dėl fizinio ir funkcinio nusidėvėjimo, siūloma juos nurašyti ir likviduoti.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Sprendimo projekto įgyvendinimui lėšų nereikės.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė